# С математика срещу COVID-19

От Стилиян Николаев Георгиев, ученик от 6 г клас

Помогнете на китайчетата Ли Джанг и Лий Чун Си да открият кода за разбиване на коронавируса. За да успеете, трябва да изпълните правилно следните шест мисии:

Мисия 1

Намерете корена на уравнението: (х+1)3=(х+2)2

Отговорът ⃝ е първата цифра от кода. Използвайте получения отговор, като го поставите в означеното място в мисия 2.

Мисия 2

Намерете корена на уравнението: 3(3х-⃝)=2(2х+1)

Полученият корен ⃝ е втората цифра от кода.

Мисия 3

Поставете получения корен ⃝ от мисия втора на обозначеното място и решете уравнението:

(3х-⃝)/5 - (2х-7)/(-2) = (7х+1)/10 – (3х+4)/(-2)

Коренът на уравнението, който сте получили, х=⃝ е третата цифра от кода.

Мисия 4

Четвъртата цифра от търсения код ще получите, като решите следващата задача:

От два града, намиращи се на разстояние 135 км един от друг, едновременно един срещу друг пътували двама велосипедисти със скорости 12 км/час и 15 км/час. Намерете след колко часа са се срещнали.

Отговорът на задачата ⃝ е четвъртата цифра от кода.

Мисия 5

За петата цифра от кода трябва да се реши следната задача: Един басейн се пълни през една тръба за 12 часа, през друга – за 9 часа, а през трета – за 18 часа. За колко часа ще се напълни половината от басейна, ако трите тръби са отворени едновременно?

Отговорът ⃝ на тази задача е петата цифра от кода.

Мисия 6

Получената пета цифра от кода ⃝ поставете на обозначеното място и решете уравнението:

(3х+5)/8 – (2х+3)/4 = (3х-7)/⃝ - (х+9)/8

Коренът на уравнението х=⃝ е шестата цифра от кода.

Седмата цифра от кода ще получите като откриете намисленото число в следващата задача. Намислих едно число, умножих го с 3. От полученото произведение извадих 15 и получих половинката на намисленото число.

Числото ⃝ е седмата цифра от кода.

Поставете получените цифри и ще имате верния код ⃝⃝⃝⃝⃝⃝⃝.

Отговор: Ако вярно сте изпълнили всички мисии, трябва да сте получили следния код – 1125236, с който да помогнете на китайчетата.